stanford-oval/wikipedia huggingface dataset:
Riccardo Fogli
Aiheesta muualla

Viralliset sivut (Arkistoitu – Internet Archive)
Allmusic.com
Robotin elämää

| Robotin elämää> Bicentennial Man |
| --- | --- |

Ohjaaja:  Chris Columbus
Käsikirjoittaja:  Nicholas Kazan
Perustuu:  Isaac Asimovin ja Robert Silverbergin romaaniin The Positronic Man.
Tuottaja:   Wolfgang Petersen  Gail Katz  Neal Miller  Laurence Mark  Mark Radcliffe  Michael Barnathan  Chris Columbus 
Säveltäjä:  James Horner
Kuvaaja:  Phil Meheux
Leikkaaja:  Neil Travis
Pääosat:   Robin Williams  Sam Neill  Embeth Davidtz  Kiersten Warren  Oliver Platt  Wendy Crewson 
Valmistustiedot
Valmistusmaa:   Yhdysvallat
Tuotantoyhtiö:   Columbia Pictures Corporation  Touchstone Pictures 
Levittäjä:  Walt Disney Studios Motion Pictures Netflix
Ensi-ilta:  1999
Kesto:  132 min
Alkuperäiskieli:  englanti
Budjetti:  200 000 000 Yhdysvaltain dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Robotin elämää (Bicentennial Man) on Chris Columbuksen ohjaama elokuva vuodelta 1999. Sen pääosassa Andrew-nimisenä robottina esiintyy Robin Williams.
Elokuvan juoni

Richard Martin (Sam Neill) ostaa Andrew-robotin (Robin Williams) kotiapulaiseksi. Richard luulee ostaneensa kotiaskareissa auttelevan peltikasan, mutta Andrew paljastuukin luovaksi ja ajattelevaksi robotiksi. Valmistaja kertoo robotissa olevan sirun olevan viallinen. Richard alkaa opettaa Andrew’lle asioita ihmisyydestä. Lopulta Andrew haluaa ostaa vapautensa ja muuttaa itsensä niin ihmiseksi kuin suinkin mahdollista. Lopulta vuosien kuluttua hänet hyväksytään ihmisenä.
Näyttelijät

| 0 | 1 | 2 |
| --- | --- | --- |
|  Robin Williams  | … |  Andrew   |
|  Embeth Davidtz  | … |  Portia   |
|  Sam Neill  | … |  Sir   |
|  Oliver Platt  | … |  Rupert Burns   |
|  Kiersten Warren  | … |     |
|  Wendy Crewson  | … |  Ma'am   |
|  Embeth Davidtz  | … |  Pikku neiti/Portia   |
|  Hallie Kate Eisenberg  | … |  Pikku neiti 7-vuotiaana   |
|  Stephen Root  | … |  Dennis Mansky   |
|  Bradley Whitford  | … |  Lloyd   |
|  John Michael Higgins  | … |  Bill Feingold   |
|  Lindze Letherman  | … |  Neiti 9-vuotiaan   |
|  Angela Landis  | … |  Neiti   |
|  Igor Hiller  | … |  Lloyd 10-vuotiaana   |
|  Quinn Smith  | … |  Frank   |
|  Kristy Connelly  | … |  Monica   |
|  Jay Johnston  | … |  Charles   |
|  Marcia Pizzo  | … |  Lloydin vaimo   |
|  Clarke Devereux  | … |  pappi   |
|  Paula West  | … |  laulaja   |
Lähde:
Aiheesta muualla

Ville: Robotin elämää (1999) Leffatykki.  19.9.2004. Viitattu 8.5.2021.
Ebert, Roger: Bicentennial Man RogerEbert.com.  17.12.1999. Viitattu 8.5.2021. (englanniksi)
French, Philip: Bicentennial Man The Guardian.  23.1.2000. Viitattu 8.5.2021. (englanniksi)
Falk, Ben: Bicentennial Man (2000) BBC Movies.  14.12.2000. Viitattu 8.5.2021. (englanniksi)
Chris Columbuksen ohjaamat elokuvat
| 0 | 1 | 2 | 3 |
| --- | --- | --- | --- |
1980-luku: Ilta kaupungilla (1987) · Eläköön Elvis (1988)
1990-luku: Yksin kotona (1990) · Äitini on naiseni (1991) · Yksin kotona 2 – Eksynyt New Yorkissa (1992) · Mrs. Doubtfire – Isä sisäkkönä (1993) · Yhdeksän kuukautta (1995) · Aina vierelläsi (1998) · Robotin elämää (1999)
2000-luku: Harry Potter ja viisasten kivi (2001) · Harry Potter ja salaisuuksien kammio (2002) · Rent (2005) · I Love You, Beth Cooper (2009)
2010-luku: Percy Jackson: Salamavaras (2010)
Rusen alue

Rusen alue (bulg. Област Русе) on Bulgarian alue maan pohjoisosassa ja sillä on yhteistä rajaa Romanian kanssa. Rusen alue on jaettu kahdeksaan kuntaan. Vuoden 2011 lopussa alueella oli 233 767 asukasta. Tonavan ylittävä silta, Tonavan silta sijaitsee alueella. Tonavan silta oli vuonna 2010 ainoa Tonavan ylittävä silta Bulgariassa.[lähde? ]
Kunnat

| --- | --- |
 Bjala  Borovo  Tsenovo  Dve Mogili :  Ivanovo  Ruse  Slivo Pole  Vetovo
Rávdná

Rávdná on pohjoissaamenkielinen naisen etunimi. Digi- ja väestörekisterin mukaan Rávdná on annettu etunimeksi yhteensä alle 10 naiselle ja alle 10 miehelle vuosien 1980–2009 aikana. Saamenkielisen kalenterin mukaan Rávdná viettää nimipäiväänsä 15. heinäkuuta.
Rákóczi térin metroasema

Rákóczi tér on Budapestin metron linjan 4 asema Pestin puolella Unkarin pääkaupungissa Budapestissa. Asema on 23 metrin syvyydessä maan alla ja se on avattu 28. maaliskuuta 2014. Asema sijaitsee Ferenc II Rákóczin mukaan nimetyllä aukiolla.
Ryan Cullen

Ryan Cullen kauden 2017 Porsche Supercupin -osakilpailussa Monzassa.
Ryan Cullen (s. 26. maaliskuuta 1991 Somerset[lähde? ]) on irlantilainen moottoriurheilija, mutta kilpailee brittiläisellä lisenssillä.
Ura

Hän aloitti uransa karting-sarjoissa. Vuonna 2012 Cullen kilpaili Britannian Formula Ford-sarjassa sijoittuen sarjan kuudenneksi. Vuonna 2013 Cullen kilpaili GP3-sarjassa Manor-tallissa. Hän ei saavuttanut pisteitä kauden aikana. Samana vuonna hän kilpaili Toyota Racing Series-sarjassa sijoittuen sarjan 20:ksi. Vuonna 2014 Cullen jatkoi GP3:ssa samassa tallissa jääden toisellakin kaudella ilman pisteitä. Vuonna 2015 Cullen kilpaili Britannian Porsche Carrera Cup ja Porsche Supercup -sarjoissa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Marussia Manor Racing | ESPFEA 21 | ESPSPR Kesk. | VALFEA 20 | VALSPR 20 | GBRFEA 21 | GBRSPR 17 | GERFEA 19 | GERSPR 25 | HUNFEA 23 | HUNSPR Kesk. | BELFEA 18 | BELSPR 17 | ITAFEA 20 | ITASPR Kesk. | ABUFEA 20 | ABUSPR 24 |  |  | 0 | 29. |
| 2014 | Marussia Manor Racing | ESPFEA 15 | ESPSPR 16 | AUTFEA 17 | AUTSPR 13 | GBRFEA 19 | GBRSPR Kesk. | GERFEA 20 | GERSPR 19 | HUNFEA 24 | HUNSPR 21 | BELFEA 14 | BELSPR 13 | ITAFEA Kesk. | ITASPR 16 | RUSFEA   | RUSSPR   |  |  | 0 | 25. |
| 2014 | Trident |  |  |  |  |  |  |  |  |  |  |  |  |  |  |  |  | ABUFEA 19 | ABUSPR Kesk. | 0 | 25. |
Ryhmänjohtaja

Ryhmänjohtaja on Suomen puolustusvoimissa henkilö, joka johtaa yksittäisistä sotilaista muodostuvaa taistelevaa ryhmää. Ryhmänjohtajan rinnalla voi toimia myös ryhmän varajohtaja (korpraali). Ryhmänjohtajalla on sotilasarvoon katsomatta pysyvä käskyvalta ryhmänsä sotilaisiin.
Ryhmänjohtajalla voidaan myös tarkoittaa varusmiespalveluksensa juuri aloittaneiden alokkaiden tukena ja apukouluttajana toimivaa vanhemman saapumiserän varusmiesaliupseeria.
Ryhmän pesäke

Ryhmän pesäke on paikka, johon asevoimiin tai puolustusvoimiin kuuluva ryhmän kokoinen joukko on sijoittunut. Jalkaväessä ryhmän pesäkkeen voi fyysisesti muodostaa tulikorsu tai muut tuliasemat, joihin ryhmä on sijoittunut. Tulikorsua kehittyneempi paremman suojan tarjoava pesäke on bunkkeri. Tällaisia bunkkereita on Suomessa nähtävissä mm. Salpa-linjalla.
Ruija

Ruija (norj. Finnmark) on historiallinen maakunta Norjan Lapissa. Ruijaan kuuluu paitsi entinen Ruijan lääni eli Finnmarkin lääni, laajemmassa merkityksessä myös koko Tromssan läänin pohjoisosa Malankivuonoon asti. Merkittäviä vuonoja Malangista itään on järjestyksessä Yykeänvuono, Naavuono, Alattionvuono, Porsanginvuono, Laisvuono, Tenonvuono ja Varanginvuono. Tätä vuonojen halkomaa merenrantaa kutsutaan myös nimellä Ruijanranta. Väestön muodostavat norjalaiset, saamelaiset ja kveenit, suomalaisperäinen väestö. Kielellisesti saamenkielisiä on 10 prosenttia ja suomenkielisiä kolme prosenttia. Tämän vuoksi useat Ruijaan kuuluvat kunnat ovat kaksi- tai monikielisiä ja niinpä liikennemerkeissäkin näkee norjan lisäksi usein myös saamea ja suomea. Kveenejä asuu eniten Ruijan itäosassa Varanginvuonon ja Porsankivuonon rannikolla. Siellä sijaitsee myös Porsangin kunta, jossa kveenin kielellä on virallinen asema. Kveeneiksi nimitettyjä suomalaisia muutti Ruijaan 1600-luvulta lähtien, ja laajimmillaan muutto oli 1800-luvun puolivälissä. Tutkimus on osoittanut, että Ruijan monen paikkakunnan suomenkielinen nimi on alkuperältään norjalaista nimeä vanhempi.[lähde? ]
Historia

Varhaisin asutus kuuluu jääkauden loppupuolelle ajoittuvaan Ruijan eli Komsan kulttuuriin. Ruijan pronssi- ja rautakautisia asukkaita pidetään saamelaisten esivanhempina. Norjalaisia alueelle siirtyi keskiajalla 1200-luvulta lähtien.
Valtiollinen kehitys aiheutti 1500-luvulta lähtien Fennoskandian pohjoisosien omistukseen liittyviä alueriitoja Ruotsin, Venäjän ja Tanska-Norjan välillä. Täyssinän rauhassa vuonna 1595 Venäjä luopui vaatimuksistaan, ja Knäredin rauhassa vuonna 1613 Tanska-Norja sai yksinoikeuden Ruijan rannikkoalueisiin. Näin ollen koko Ruija oli norjalaisen hallinnon alaisuudessa. Vuonna 1751 tehdyn Ruotsin ja Tanska-Norjan välisessä rajankäynnissä rajaksi tuli Tenojoki sekä Venäjän ja Norjan kesken vuonna 1826 Paatsjoki.
Ruijan suomalais- ja saamelaisperäisestä asutuksesta, paikannimistöstä ja historiasta johtuen alue herätti 1900-luvun alkupuolella kiinnostusta suomalaisissa heimoaktiiveissa. Ruijan alue kuului alueisiin, jotka joidenkin suomalaisten heimoaktiivien suunnitelmissa muodostaisivat niin sanotun Suur-Suomen. Akateeminen Karjala-Seura ja Suomalaisuuden liitto tekivät Ruijan suomalaisväestöön kohdistuvaa aktiivista heimotyötä. Norjassa virisi pelko suomalaisesta vaarasta. Kveenivähemmistöä alettiin norjalaistaa samantapaisin keinoin kuin suomalaisia ruotsalaistettiin Ruotsissa tai venäläistettiin Itä-Karjalassa. Pääasiallinen keino oli kulttuuri- ja kielipoliittinen syrjintä koululaitoksen kautta, norjankielinen joukkoviestintä ja niin sanottu kaaderipolitiikka. Suomen kielen käyttöä ja arvostusta pyrittiin vähentämään ja suomenkielisten etninen identiteetti ja kulttuuri pyrittiin hävittämään.
Historia > Maakunnan tuho toisen maailmansodan aikana

Toisen maailmansodan loppuvaiheessa natsi-Saksan pohjoinen armeija vetäytyi Suomesta ja Pohjois-Norjasta Ruijan kautta etelään. Tällöin pohjoisen armeijan komentaja (saks. Wehrmachtsbefehlshaber Nord) Lothar Rendulic määräsi Hitlerin käskystä koko Ruijan pakkoevakuoitavaksi ja sen jälkeen hävitettäväksi. Saksalaiset kuljettivat alueen yli 50 000 siviiliä etelämmäksi. Tyhjennetyn maakunnan rakennukset tuhottiin. Hävitys aloitettiin lokakuun lopulla 1944, ja tuhopoltot jatkuivat tammikuulle 1945. 11 000 asunrakennusta ja vajaat 5 000 navetta- tai ulkorakennusta poltettiin, sekä muun muassa 21 sairaalaa ja 27 kirkkoa. Samaten poltettiin alueen kalastusveneet ja -laivat.
Aiheesta muualla

Ylen Elävä arkisto: Olavi Hoikan sauna lämpiää Norjan tunturien kupeessa
Ryan Dungey

Ryan Dungey vuonna 2022.
Ryan ”RD” Dungey (s. 4. joulukuuta 1989 Belle Plaine, Minnesota) on yhdysvaltalainen motocross- ja supercross-kuljettaja. Hän ajaa AMA Supercross -sarjaa KTM:llä, Redbull KTM -tallissa.
Saavutukset

2009 AMA Supercross Lites West Champion
2009 AMA 250 Class Motocross Champion
2009 Motocross of Nations MX1/Open class
2010 AMA 450 Supercross Champion
2010 AMA Motocross Champion
2011 AMA Supercoss 3.
2011 AMA Motocross 2.
Ennen vuotta 2009 Dungeyllä oli jo useita sarjavoittoja kotimaastaan juniori-luokissa, mutta AMA Lites -luokassa Dungey joutui taipumaan kakkoseksi kaksi kertaa, muina vuosina Dungeyllä oli loukkaantumisia tai muita ongelmia.
Aiheesta muualla

Kuvia tai muita tiedostoja aiheesta Ryan Dungey Wikimedia Commonsissa
Ryan Dungey Fédération Internationale de Motocyclisme, Fim-Awards. Viitattu 23.5.2023. (englanniksi)
Ruukin koulu

Ruukin koulu voi tarkoittaa seuraavia oppilaitoksia:
Ruukin koulu, Siikajoki
Ruukin koulu, Tuusula
Ruukinkoulu, Juankoski / Kuopio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruukin koulu”, voi hakea sivunnimihaulla, laajalla sivunnimihaulla tai tekstihaulla.
Revenio Group

| Revenio Group Oyj |
| --- | --- |

Yritysmuoto:  julkinen osakeyhtiö
Osake:  OMXH: REG1V
Markkina-arvo:   1 340,9 milj. € (31.12.2020)
Perustettu:  2001
Toimitusjohtaja:  Jouni Toijala
Puheenjohtaja:  Pekka Rönkä
Kotipaikka:  Vantaa, Suomi
Toimiala:  terveysteknologia
Tuotteet:  Icare-silmänpainemittarit, CenterVue (2019/4), Oculo (2021/3) Ventica-astmanseulontalaite, Oscare-osteoporoosin mittalaitteet
Liikevaihto:   61,1 milj. € (2020)
Liikevoitto:   17,1 milj. € (2020)
Henkilöstö:  n. 140 (2020)
Kotisivu:  www.reveniogroup.fi
Infobox OKNimi-testi OK: 
Revenio Group Oyj (aiemmin Done Solutions) on suomalainen terveysteknologiakonserni, jonka liiketoiminnan ytimen muodostavat silmänpainemittarit.
Historia

Done Solutions syntyi 2001, kun Digital Open Network Environment Oyj Done jakautui kahdeksi yritykseksi: Done Solutions Oyj:ksi ja Mgine Holding Oyj:ksi, joka sulautui Reach-U Holding Oyj:hin. Done Solutions muutti nimensä Revenio Groupiksi huhtikuussa 2009.
Timo Hildén aloitti Revenio Groupin toimitusjohtajana 1. tammikuuta 2017 edeltäjänsä Olli-Pekka Salovaaran siirryttyä Revenion omistaman Icaren Yhdysvaltain hallituksen päätoimiseksi puheenjohtajaksi.
Revenio Group osti italialaisen oftalmologisten laitteiden valmistajan CenterVuen vuonna 2019 noin 59 miljoonan euron kauppahinnalla. CenterVuen liikevaihto oli 18,6 miljoonaa euroa vuonna 2018. Revenio katsoi yrityskaupan laajentavan merkittävästi sen tuoteportfoliota ja parantavan yhtiön asemaa glaukooman diagnostiikassa. Yrityskaupan myötä Timo Hildén siirtyi Revenio Groupin toimitusjohtajan paikalta senior advisor -tehtävään edistämään CenterVue-integraatiota.
Mikko Moilanen aloitti Hildénin seuraajana Revenio Groupin toimitusjohtajana elokuussa 2019. Hän tuli tehtävään Granon toimitusjohtajan paikalta. Moilanen jätti Revenion kuitenkin jo saman vuoden marraskuussa, minkä jälkeen Timo Hildén nimitettiin väliaikaiseksi toimitusjohtajaksi. Eron syynä kerrottiin olleen näkemyserot yhtiön kehittämisestä.
Liiketoiminta

Revenio-konsernin Terveysteknologia-segmentin muodostavat Icare Finland Oy:n, osteoporoosin seulontaan ja seurantaan keskittyvän Oscare Medical Oy:n ja Revenio Research Oy:n liiketoiminta. Revenio Groupin tavoitteena on kehittää entistä tehokkaampia ja helposti käyttöönotettavia menetelmiä tunnistaa kansanterveydellisesti merkittäviä sairauksia jo niiden alkuvaiheessa. Yhtiön seulontateknologiat ovat keskittyneet glaukooman, osteoporoosin, ihosyövän ja astman tunnistamiseen ja niiden hoitoprosessin aikaiseen mittaamiseen.
Aiheesta muualla

Revenio Group
Icare Finland (englanniksi)
Russian Government Cup 2006

Russian Government Cup 2006 oli Irkutskissa ja Šelehovissa Venäjällä 8.-10. joulukuuta 2006 järjestetty kansainvälinen jääpalloturnaus. Joukkueita oli mukana neljä kolmesta maasta. Suomi boikotoi kilpailuja, koska Ruotsi ja Venäjä eivät halunneet osallistua Lappeenrannassa pelattuun Super Cupiin, koska olisivat joutuneet maksamaan majoituksen ja matkat omasta pussistaan. Täytejoukkueena turnauksessa pelasi seurajoukkue Baikal-Energija.
Taulukko ja ottelutulokset

| Joukkue | O | V | T | H | Maalit | Pts |  |  |  |  |
| --- | --- | --- | --- | --- | --- | --- | --- | --- | --- | --- |
|  Venäjä | 3 | 3 | 0 | 0 | 19–6 | 6 |  | 2–1 | 7–3 | 10–2 |
|  Ruotsi | 3 | 2 | 0 | 1 | 21–6 | 4 | – |  | 7–2 | 13–2 |
|  Baikal-Energija | 3 | 1 | 0 | 2 | 10–15 | 2 | – | – |  | 5–1 |
|  Norja | 3 | 0 | 0 | 3 | 5–28 | 0 | – | – | – |  |
Risto Setälä

Risto Juhani Setälä (10. joulukuuta 1924 Turku – 31. elokuuta 2015 Helsinki) oli suomalainen kenraalimajuri ja varanotaari.
Setälä aloitti sotilasuransa Suojeluskunnassa. Hän osallistui talvisotaan väestönsuojelutehtävissä ja jatkosotaan vapaaehtoisena kesäkuusta 1941 suojeluskunnan perustamassa Kevyt Patteristo 14:ssä. Vapaaehtoiset kuitenkin kotiutettiin jatkamaan koulunkäyntiä. Hän pääsi ylioppilaaksi 1943. Asevelvollisuuden suorittamisen jälkeen hän osallistui asemasotaan 1944. Maasotakouluun hänet hyväksyttiin 1946. Hän suoritti Tykistökoulun kapteenikurssin 1953 ja valmistui 1958 yleisesikuntaupseeriksi Sotakorkeakoulun maasotalinjalta. Setälä suoritti Helsingin yliopistossa alemman oikeustutkinnon ja valmistui varanotaariksi.
Setälä toimi opettajana Reserviupseerikoulussa ja Taistelukoulussa. Sotakorkeakoulun jälkeen hän oli järjestelyalan tehtävissä Pääesikunnan järjestelyosastossa ja Etelä-Uudenmaan sotilaspiirin esikunnassa. Pääesikunnan tiedotusosaston toimistopäälliköksi hänet määrättiin 1968 ja hieman myöhemmin osastopäälliköksi, jossa tehtävässä hän oli vuoteen 1974 saakka. 1976 Setälä sai käskyn Sotakorkeakoulun johtajan apulaiseksi, sitten maanpuolustuskurssien johtajaksi ja sen jälkeen viideksi vuodeksi kenraalimajurina Sotakorkeakoulun johtajaksi. Reserviin siirryttyään hänet kutsuttiin Maanpuolustuksen Tuki ry:n asiamieheksi, jota tehtävää hän hoiti vuoteen 1990.
Setälä valittiin Suomen Sotatieteellisen Seuran varapuheenjohtajaksi 1981, puheenjohtaja hän oli 1986–1992 ja vastasi myös seuran julkaisusta Tiede ja ase. Kunniajäseneksi hänet kutsuttiin 1992 hänen luovuttuaan puheenjohtajan tehtävästä.
Robotron: 2084

| Robotron: 2084 |
| --- | --- |

Kehittäjä:  Vid Kidz
Julkaisija:  Williams Electronics
Suunnittelija:  Eugene Jarvis, Larry DeMar
Taiteilija:  Eugene Jarvis, John Sheldrake, Larry DeMar, Ken Roberts
Ohjelmoija:  Eugene Jarvis, Larry DeMar
Julkaistu:  maaliskuu 1982
Lajityyppi:  räiskintäpeli
Pelimuoto:  moninpeli ja yksinpeli
Alusta:  kolikkopeli, Apple II, Atari 5200, Atari 7800, BBC Micro, Commodore VIC-20
Lisää peliartikkeleitaVideopelien teemasivulla
Infobox OK : 
Robotron: 2084 on Eugene Jarvisin ja Larry DeMarin kehittämä räiskintäpeli. Pelin on julkaissut kolikkopelinä Williams Electronics vuonna 1982.
Pelaaminen

Pelaajan tehtävänä on puolustaa viimeisiä ihmisiä kapinoivilta itsetietoisilta roboteilta. Pelaajalla on kolikkopelissä käytössään kaksi joystick-peliohjainta: toisella liikutaan ja toisella valitaan ampumissuunta. Tämä eroaa aiemmista peleistä kuten Berzerk, joissa ammuttiin nappia painamalla samaan suuntaan kuin minne hahmo osoitti.
Kahden joystickin käyttöä kutsutaan nykyisin twin-stick shooter -lajityypiksi.
Pelimekaniikka yhdistää keskenään ristiriitaisia tavoitteita: vihollisilta pakeneminen, vihollisten ampuminen sekä ihmisten pelastaminen. Pelaajan on pelin aikana toistuvasti arvioitava uudelleen paras ratkaisu kuhunkin tilanteeseen sopivaksi.
Pelistä on julkaistu käännöksiä myös useille muille alustoille.
Kehitys

Eugene Jarvis ja Larry DeMar kehittivät pelin Vid Kidzissä ja peli julkaistiin Williams Electronicsin kautta. Aiemman Defenderin humanoideihin verrattuna Robotronin hahmot ovat selkeästi ihmisiä.
Pelin ohjaamismenetelmä on välittömästi intuitiivinen ja minimalistinen, joka poikkeaa Jarvisin aiemmasta pelistä.
Pelissä on vaikutteita Berzerk -kolikkopelistä: Jarvis on sanonut olleensa Berzerkin fani ja kokeneensa turhauttavaksi sen ja vastaavanlaisten pelien yhden joystickin ohjaamismenetelmän. Yhdellä joystickilla pelaajan oli liikuttava samaan suuntaan kuin ampuu. Berzerkissä oli mahdollista pysyä paikallaan pitämällä samalla tulitusnappia pohjassa. Tästä johtuen Jarvis suunnitteli pelin kahdelle joystickille.
Jarvis harkitsi passiivisempaa peliä, jossa ei ammuttu vaan robotit ohjataan elektrodeihin, mutta peli oli hauska vain noin viisitoista minuuttia.
Peliin lisättiin ampuminen, jonka jälkeen kokeiltiin robottien määrää. Pelistä tuli intensiivinen, mutta siitä tuli myös suosittu.
Vaikutus

Jarvis ratkaisi kahden joystickin käytöllä ohjausmekanismin run-and-gun -ammuntapelien lajityypissä, joka on sittemmin juurtunut lajityyppiin.
Vasta 1990-luvun puolivälissä ilmestyi pelejä, jotka hyödynsivät kahta analogista ohjaintikkua 3D-grafiikkaa käyttävissä peleissä. Tätä ennen kahta yhtäaikaista ohjausta käytettiin harvoin kolikkopelien ulkopuolella: osaksi koska intensiteetin vuoksi kahden joystickin käytössä on hyvä olla raskas pelikabinetti vakauttamassa joystickeja. Yhden joystickin versiot pelistä ovat olleet turhauttavia. Joissakin peleissä kuten Survivor (1982) oli mahdollisuus kahdelle pelaajalle pelata, jolloin toinen pelaaja ohjasi tulitusta. Harrastajat tekivät myös omaa laitteistoa, mutta harvassa pelissä oli tuki erilliselle liikkumiselle ja tulitukselle.
Kädessä pidettävien peliohjaimien kehityksen myötä vastaava ohjaus tuli 1990-luvulla pelikonsoleihin ja tietokoneissa hiiren ja näppäimistön yhteiskäytöllä.
Jeff Minter teki pelistä myöhemmin mukaelman nimellä Llamatron.
Aiheesta muualla

Robotron: 2084 MobyGamesissa (englanniksi)
Robotron: 2084 Killer List of Videogamesissä (englanniksi)
Robotron: 2084 Arcade History -sivustolla (englanniksi)
Robotron: 2084 Internet Movie Databasessa (englanniksi)
SFC Etar Veliko Tărnovo

Sports Football Club Etar Veliko Tărnovo (bulg. Етър) on bulgarialainen jalkapalloseura Veliko Tărnovon kaupungista. Seura pelaa kaudella 2019–20 Bulgarian korkeimmalla sarjatasolla A PFG:ssä. Seuran historia ulottuu vuoteen 1924, jolloin perustettiin ensimmäinen seura Etar. Nykyinen seura SFC Etar Veliko Tărnovo on perustettu kyseisen seuran tilalle 17. heinäkuuta 2013.
Ruotana

| Ruotana |
| --- | --- |
Valtiot:  Suomi 
Paikkakunta:  Köyliö ja Säkylä 
Koordinaatit:  61°10′19″N, 22°23′19″E
Vesistöalue ja valuma-alueen tietoja
Laskujoki:  Ruotananoja 
Järvinumero:  34.057.1.001
Mittaustietoja
Pinnankorkeus:  62,9 m 
Rantaviiva:  1,638 km 
Pinta-ala:  9,384 ha  
 fiRuotana 
Ruotana on suojärvi, joka sijaitsee Ruotanansuolla Säkylän Köyliössä Satakunnassa ja kuuluu Eurajoen vesistön Köyliönjärven alueen Mustaojan valuma-alueeseen.
Maantiede

Ruotana on pinta-alaltaan 9,4 hehtaarin suojärvi, jonka pituus on 650 metriä ja suurin leveys noin 200 metriä. Järven keksikohdassa on 50-metrinen kaventuma, joka jakaa järven kahdeksi pyöreäksi altaaksi. Järven rantaviivaa on 1,6 kilometriä, joka on kokonaan suota. Se sijaitsee suuren Ruotanansuon keskellä, joka on ojitettu melko tiheästi lukuun ottamatta järven lounaiskulmassa olevaa pienempaa Rookinsuon aluetta. Laskuojan Ruotananojan luusua sijaitsee järven lounaiskulmassa ja se kulkee kaivettuna ojana suon laitaan suorana. Koivumäen pellolla se yhtyy Mustaojaan, joka kulkee ensin luoteeseen ja sitten etelään 6,5 kilometriä. Se virtaa Köyliönjärveen sen pohjoispäässä Järvenpään kylässä.
Luonnonhistoriaa

Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 5620–5500 eaa. ja täysin makeavetiseksi järvi oli muuttunut kairauksien perusteella 5180–5040 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan laskukynnys, joka erotti lopulta järven merestä, sijaitsi 62,9 metriä nykyisen merenpinnan yläpuolella.